‘তিন দশক ধরে আমেরিকার মদতে এই কাজ করছে পাকিস্তান’ বিরাট মন্তব্য পাক প্রতিরক্ষামন্ত্রীর

ওয়েব ডেস্ক: পহেলগাঁও হামলাকে (Pahalgam Terror Attack) পরিকল্পিত বলে দাবি করলেন পাকিস্তানের প্রতিরক্ষামন্ত্রী খাওয়াজা আসিফ (Khawaja Asif Minister of Defence of Pakistan)। ভারতকে হুঁশিয়ারিও দিয়ে বলেন, ‘ ভারত যদি অল আউট অ্যাটাক করে তাহলে পুরোদস্তুর যুদ্ধ অবধারিত।’ শুধু তাই নয় জঙ্গিদের সাহায্য ও প্রশিক্ষণ দেওয়ার কথা স্বীকার করেনিলেন খোদ পাকিস্তানের প্রতিরক্ষা মন্ত্রী। পাকিস্তান যে সন্ত্রাসবাদকে লালন পালন করে তা কয়েক যুগ ধরেই বলে আসছে ভারত। এবার সে কথা স্বীকার করে নিল পাকিস্তান। পহেলগাঁওয়ে ২৬ জনের খুনের পিছনেও পাকিস্তানের হাত রয়েছে।

জঙ্গি হামলার পর পাকিস্তানের বিরুদ্ধে একাধিক পদক্ষেপ করেছে ভারত। সিন্ধু চুক্তি স্থগিত করে দেওয়া হয়েছে। বন্ধ করে দেওয়া হয়েছে আটারি সীমান্ত। সিন্ধু জলবন্টন চুক্তি রদকে ভালভাবে নেয়নি পাকিস্তানও। এই চুক্তি স্থগিত হলে তা ‘অ্যাক্ট অব ওয়্যার’ হিসাবে গণ্য হবে বলেও জানিয়েছে। পাল্টা পাকিস্তানও বেশ কিছু পদক্ষেপ নিয়েছে। শিমলা চুক্তি বাতিল করে দেওয়ার হুঁশিয়ারিও দেওয়া হয়েছে। এই আবহে এক সাক্ষাৎকারে খাওয়াজা আসিফ বলেন, ‘দিল্লি যা করছে আমরা তাতে আশ্চর্য নই। ওই এলাকায় অস্থিরতা তৈরির জন্যই পরিকল্পনা করে এই হামলা চালানো হয়েছে। পাকিস্তানকে বিপাকে ফেলতে এই ঘটনা নিজেরাই ঘটিয়েছে।’ কিন্তু ‘পরিকল্পিত’ হামলার কথা কী ভাবে বললেন পাকিস্তানের মন্ত্রী? এর অবশ্য সরাসরি কোনও উত্তর দেননি খাওয়াজা।

আরও পড়ুন: দেশের বাজারে পাকিস্তানের তৈরি ক্ষতিকারক কসমেটিক্স!

পহেলগামের জঙ্গি হামলার দায় স্বীকার করেছে লস্কর-ই-তইবার ছায়া সংগঠন দ্য রেজ়িস্ট্যান্স ফ্রন্ট। খাওয়াজা বলছেন, লস্কর-ই-তইবাকে পাকিস্তানে নিষিদ্ধ ঘোষণা করা হয়েছে। তাদের আর অস্তিত্ব নেই।খাজা আসিফ আরও বলেন, ‘আমরা তিন দশক ধরে মার্কিন যুক্তরাষ্ট্র এবং পশ্চিমাদের জন্য, এই নোংরা কাজটি করে আসছি।’ তবে, তিনি দ্রুত উল্লেখ করেছিলেন যে এটি একটি ভুল ছিল এবং পাকিস্তানকে এর জন্য ফল ভোগ করতে হয়েছে। তিনি বলেন, ‘আমরা যদি সোভিয়েত ইউনিয়নের বিরুদ্ধে ও পরবর্তীতে ৯/১১ হামলার পরে যুদ্ধে যোগ না দিতাম, তাহলে পাকিস্তানের একটি ভাল ট্র্যাক রেকর্ড থাকত।’

দেখুন ভিডিও